Document ID: 31997D0157

KOMISSION PÄÄTÖS,
tehty 12 päivänä helmikuuta 1997,
yhteissijoitusyritysten tulojen kohtelusta markkinahintaisen bruttokansantulon muodostamisen yhdenmukaistamisesta annetun neuvoston direktiivin 89/130/EY, Euratom täytäntöön panemiseksi (ETA:n kannalta merkityksellinen teksti) (97/157/EY, Euratom)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan atomienergiayhteisön perustamissopimuksen,
ottaa huomioon markkinahintaisen bruttokansantulon muodostamisen yhdenmukaistamisesta 13 päivänä helmikuuta 1989 annetun neuvoston direktiivin 89/130/ETY, Euratom (1),
sekä katsoo, että
markkinahintaisen bruttokansantulon (BKTLmh) määrittelemiseksi direktiivin 89/130/ETY, Euratom 1 artiklan mukaisesti, jota Euroopan kansantalouden tilinpito- ja aluetilinpitojärjestelmästä yhteisössä 25 kesäkuuta 1996 annetun neuvoston asetuksen (EY) N:o 2223/96 (2) 8 artiklan 1 kohdan mukaisesti sovelletaan niin kauan kuin päätös 94/728/EY, Euratom (3) on voimassa, on tarpeen selventää yhteissijoitusyritysten tulojen kohtelua voimassa olevan Euroopan kansantalouden tilinpitojärjestelmän (EKT) mukaisesti,
nykyisessä EKT:ssä ei kuvailla selkeästi yhteissijoitusyritysten tulojen kohtelua, etenkään jakamattomien tulojen osalta,
sen vuoksi on tarpeen tulkita nykyisen EKT:n sääntöjä näiden perusperiaatteiden mukaisesti näiden tulojen kirjaamismenetelmän selventämiseksi, ja
tässä päätöksessä määrätyt toimenpiteet ovat direktiivin 89/130/ETY, Euratom 6 artiklan mukaisesti perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 89/130/ETY, Euratom täytäntöön panemiseksi yhteissijoitusyritysten tulot koostuvat toisaalta talletuksista ja muista sijoituksista saaduista koroista ja toisaalta niiden hallussa olevista osakkeista saaduista osingoista. Nämä tulot voidaan jakaa sijoittajille tai ne voidaan lisätä pääomaan.
Silloin kun tulot jaetaan, ne kirjataan osuuksien omistajien tulotileihin pääoma- ja yritystuloina (voimassa olevan EKT:n koodi R 40).
Silloin kun näitä tuloja ei jaeta, niitä on kohdeltava osuuksien omistajille suoritettuina maksuina, jotka nämä välittömästi sijoittavat uudelleen yhteissijoitusyrityksiin. Nämä tulot on siis kirjattava pääoma- ja yritystuloina, samoin kuin jaetut tulotkin. Lisäksi sama summa kirjataan osakkeina sijoittajien rahoitustileihin.
2 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä helmikuuta 1997.

Labels: 2
15
19